C 101/42
SK
Úradný vestník Európskej únie
17.3.2023
95.
Celkovo pomoc poskytnutá podľa oddielov 2.1 až 2.3 predchádzajúcich dočasných krízových rámcov a pomoc poskytnutá podľa rovnakých príslušných oddielov tohto oznámenia nemôžu nikdy prekročiť stropy pomoci stanovené v príslušných oddieloch tohto oznámenia.
Pokiaľ ide o oddiel 2.4, pomoc poskytnutá na základe predchádzajúcich dočasných krízových rámcov a pomoc poskytnutá podľa tohto oznámenia nemôžu prekročiť stropy pomoci stanovené v tomto oznámení na rovnaké oprávnené obdobie.
Pomoc poskytnutú podľa oddielov 2.5 a 2.6 predchádzajúcich dočasných krízových rámcov nemožno kumulovať s pomocou poskytnutou podľa rovnakých príslušných oddielov tohto oznámenia, ak pokrýva rovnaké oprávnené náklady.
96.
V súlade s oznámením Komisie o určení pravidiel uplatniteľných na posúdenie neoprávnene poskytnutej štátnej pomoci (166) Komisia uplatňuje toto oznámenie na nenotifikovanú pomoc, ak sa pomoc poskytne od 9. marca 2023.
97.
Vo všetkých ostatných prípadoch bude Komisia uplatňovať pravidlá stanovené v tom rámci, ktorý bol platný v čase poskytnutia pomoci.
98.
Komisia zreviduje všetky oddiely tohto oznámenia pred 31. decembrom 2023 na základe dôležitých aspektov hospodárskej súťaže alebo hospodárskych aspektov, ako aj vývoja medzinárodnej situácie.
Pokiaľ to bude užitočné, Komisia môže poskytnúť aj ďalšie vysvetlenie svojho prístupu k špecifickým otázkam.
99.
Komisia v úzkej spolupráci s dotknutými členskými štátmi zabezpečí rýchle posúdenie opatrení po jednoznačnej a úplnej notifikácii opatrení, na ktoré sa toto oznámenie vzťahuje.
Členské štáty by mali Komisiu informovať o svojich zámeroch a oznámiť jej úmysly zaviesť príslušné opatrenia, a to čo najskôr a čo najúplnejšie.
Komisia bude v tomto procese členským štátom poskytovať usmernenie a pomoc.
(166) Ú. v. ES C 119, 22.5.2002, s.
22.